Mavzu: Fizika va astronomiya darslarini rejalashtirish va loyihalash

  

1-2 slayd

Reja:

1. Fizika darslarini konstruktiv yondashuv asosida loyihalash. Fizika va astronomiya fanining dars rejasini tuzish. 
2. O‘quvchilarni darsga jalb qilish va samarali darslarni tashkil qilish.
3. Tadqiqotchilik ko‘nikmalarini  (Modeldan foydalanish, tadqiqot maqsadini belgilash va reja tuzish, tadqiqot o‘tkazish, tadqiqot natijalarini tahlil qilish, baholash va xulosalash) rivojlantirish. 
4. Darsni rejalashtirish va darsning texnologik xaritasini tuzish.

3-4 slayd

Pedagogik obyektni loyihalashning tartibi tayyorlov, loyihani ishlab chiqish, loyiha sifatini tekshirish jarayonlaridan iborat. Tayyorlov jarayonida obyektni tahlil etish, shakllarini tanlash, didaktik ta’minoti, ta’lim jarayonining joyi va vaqti, moddiy-texnik ta’minoti aniqlashtiriladi. Loyihani ishlab chiqish jarayoni uni tizimga keltiruvchi omillarni tanlash, tarkibiy qismlar orasidagi aloqalar va o’zaro bog’liqliklarni aniqlashtirish hamda hujjatlarni tayyorlashdan iborat bo’ladi. 

Loyiha sifatini tekshirish uni amalga oshirish jarayonini fikran tajribadan o’tkazish, ekspert bahosi, tahrirlash, loyihani amalga oshirish bo’yicha qaror qabul qilish jarayonlarini o’z ichiga oladi. 

  5-slayd

Fizika darslarini konstruktiv yondashuv asosida loyihalash-bu ta’lim jarayonida o’quvchining faol ishtirokini ta’minlash, uning o’z bilimini mustahkamlash va yangi ma’lumotlarni o’zlashtirishga yordam berish uchun yaratilgan pedagogik metoddir. Konstruktivizm bu bilim va ko’nikmalarni o’rgatishda o’quvchini faol yaratuvchi rolini bajarishga undovchi yondashuvdir. Konstruktiv yondoshuvning asosiy jihati bu oldin o’ranilgan bilimlar asosida yangi bilimlarni mustaqil egallashni talab etishidir, boshqacha aytganda eski bilimlar asosida yangisini qurishdir. 

Fizika darslarini konstruktiv yondashuv asosida loyihalash, o'quvchilarning faol ishtirokini ta'minlashga, ularning bilim va ko'nikmalarini rivojlantirishga, shuningdek, o'z-o'zini o'rganishga bo'lgan qiziqishlarini oshirishga qaratilgan metodikani talab qiladi. Konstruktiv yondashuvda o'quvchilar o'z bilimlarini amaliy faoliyat va tajribalar orqali shakllantiradilar. Bu yondashuvda dars rejasini tuzishda o'quvchilarning avvalgi bilimlari va tajribalari hisobga olinadi, yangi mavzularni ular bilan bog'lash va o'quvchilarga o'zlarining bilimlarini qurishda yordam berish muhim hisoblanadi.

    

   5-slayd

Fizika darslarini konstruktiv yondashuv asosida loyihalashda quyidagi asosiy prinsiplarga amal qilish muhimdir. 

o’quvchining faol ishtiroki;

avvalgi bilimlarni asos qilib olish;

tajriba va amaliy mashqlar;

muammolarni hal qilish

refleksiya va muhokama

o’quv jarayonining individualizatsiyasi.

Dars rejasini tuzishda asosiy maqsad o’quvchilarni fizika va astronomiya fanlarining asosiy tushunchalarini o’zlashtirishga yordam berish, ularni ilmiy uslubda o’ylashga va kognitiv ko’nikmalarni rivojlantirishga yo’naltirishdir. 

Fizika va astronomiya fanidan dars rejasini tuzish-bu o’quvchilarga ilmiy bilimlarni samarali o’rgatish va ularning dunyoqarashini kengaytirish uchun zarurdir. Dars rejasini tuzishda mavzu, darsning maqsadi, o’quvchilarga kerakli ko’nikmalarni berish, amaliyot va nazariy bilimlarni uyg’unlashtirishga alohida e’tibor qaratish zarur. Har bir o’qituvchi darsga tayyorlanish davomida dars rejasini puxta tuzishi lozim. Unda o’qituvchi darsning har bir qismiga sarflanadigan vaqtni taqsimlab olishi, shuning bilan birgalikda, rejadan tashqari yuzaga keladigan vaziyatlarda qanday harakat qilishni ham e’tiborga olishi lozim. 

6-slayd

Darsni tashkil etishda e’tibor berish kerak bo’lgan jihatlar:

Amaliyot: O’quvchilarga amaliy mashqlar va tajribalar berish, shuningdek masalalar yordamida bilimlarni mustahkamlash.

Vizual vositalar: Yulduzlarning evolutsiyasi va energiya turlari haqida diagrammalar, grafikalar va stimulyatsiyalardan foydalanish.

Interfaol metodlar: Guruhli ishlar, munozaralar va mustaqil fikrlashni rag’batlantirish. 

O‘quvchilarni darsga jalb qilish

7-slayd


Darsga o‘quvchilarni jalb qilish — bu darsni boshlashdan oldin ularning qiziqishini uyg‘otish, darsga nisbatan ijobiy munosabatini shakllantirish va faol ishtirokga rag‘batlantirish demakdir. O’qituvchi har bir dars uchun darsni boshlashdan avval dars mavzusiga oid qiziqarli savol, topshiriq, videorolik yoki shunga o’xshash o’quv vositalarini va topshiriqlarni tayyorlab olishi va uni mavzuga bog’lab tushuntirishi lozim. Misol uchun fizika darslarida qiziqarli savol shaklida tabiatda sodir bo’ladigan hodisalarning mohiyatini asoslovchi hodisalarni keltirish mumkin. Misol uchun, Arximed qonuni mavzusini tushuntirishda “Nima uchun suvga tashlangan tosh cho’kib ketadi biroq, katta-katta kemalar suvda bemalol suzib yuradi?” kabi savollardan foydalanish mumkin.

O’quvchilarni darsga jalb qilish quyidagi usullarda amalga oshirilishi mumkin:


8-slayd

1. Kirish va motivatsiya

Qiziqarli kirish: Darsni boshlashda o‘quvchilarga qiziqarli savollar berish, hayotiy misollar keltirish yoki tajriba ko‘rsatish darsga jalb qilish uchun samarali usullardan biridir. Masalan, fizikadan dars boshlanayotganda, o‘quvchilarga kundalik hayotda uchraydigan fizik hodisalar yoki muammolarni berib, ular ularni qanday yechishlari mumkinligini so‘rash.

Savollar va muammolar: O‘quvchilarning avvalgi bilimlarini jalb qilish uchun savollar yoki muammolarni qo‘llang. Masalan, "Nima uchun yulduzlar porlaydi?" yoki "Kinetik energiya nimani anglatadi?" kabi savollar orqali darsga qiziqish uyg‘otish mumkin.

Maqsadni belgilash: Darsning maqsadini aniq va qiziqarli tarzda tushuntirib berish. O‘quvchilarga nima o‘rganishlarini va nima uchun o‘rganishlarini ko‘rsatish orqali ularning qiziqishini oshirishingiz mumkin.

2.Savol-javoblar orqali ishtirok etishga undash
Darsning boshida o‘quvchilarga ochiq savollar berish, ularning fikrini uyg‘otish. Masalan, fizika darsida "Havo qanchalik qattiq? Nima uchun?" yoki astronomiya darsida "Koinotning chegaralari bormi?" kabi savollar orqali o‘quvchilarning qiziqishini uyg‘otish mumkin.

3. Tajriba va eksperimentlar
O‘quvchilarni tajribalar orqali darsga jalb qilish. Masalan, fizika darsida o‘quvchilarni jismning harakatini o‘rganishga undash yoki astronomiya darsida teleskop bilan yulduzlarni kuzatish. Tajribalar o‘quvchilarning bilimlarini mustahkamlashda, ular uchun darsni jonlantirishda yordam beradi. Tajriba qilish jarayonida o‘quvchilarni qatnashishga taklif qilish va ularni mustaqil fikrlashga undash.

4. Guruhli ishlash
O‘quvchilarni kichik guruhlarga bo‘lish va har bir guruhga alohida muammo yoki vazifa berish. Bu usul orqali o‘quvchilar bir-birlari bilan fikr almashadilar, muammo va yechimlarni birgalikda topadilar. Guruhlarga teng va mos vazifalar berish orqali har bir o‘quvchining fikrini tinglash, ularni o‘rganishga yanada ko‘proq jalb qiladi.

5. Masalalar va real hayotga oid misollar
O‘quvchilarning kunlik hayotiga bog‘liq masalalar va misollar orqali darsni bog‘lash. Masalan, fizika darsida avtomobilning tezligini o‘lchash yoki astronomiya darsida yulduzlarning tug‘ilishi va o‘limi haqidagi masalalarni real hayotga olib kelish. Misollarni o‘quvchilarga tanish va qiziqarli qilish, ularni darsga jalb qiladi.

6. Interfaol texnologiyalarni qo‘llash
Darsda turli multimedia vositalaridan (video, animatsiya, virtual laboratoriyalar) foydalanish. Misol uchun, astronomiya darsida koinotning o‘lchamlari yoki yulduzlar tizimini 3D grafikalar yordamida tushuntirish. Interaktiv dasturlar orqali o‘quvchilarning o‘zlashtirish jarayonini kuchaytirish. O‘quvchilarni masalalar yechishda va testlarda ishtirok etishga undash.

Bu usullar o‘quvchilarni darsga jalb qilishda samarali bo‘lib, ular darsni nafaqat o‘rganish, balki qiziqarli va faol tarzda o‘tishiga yordam beradi. Konstruktiv yondashuvda o‘quvchilar o‘z bilimlarini amaliyot orqali shakllantiradilar, bu esa ularni darsga bo‘lgan qiziqishini oshiradi.

 9-10 slayd

Amaliy mashg’ulot.

- Fizika darslarini konstruktiv yondashuv asosida loyihalash deganda nimani tushunasiz?

- O‘quvchilarni darsga jalb qilish va samarali darslarni tashkil qilishning qanday usullaridan foydalanasiz?

-O’quvchilarda tadqiqotchilik ko’nikmalarini rivojlantirishning qanday usullarini bilan va ulardan qay darajada foydalanasiz?

Tinglovchilar 4 ta guruhga bo‘linishadi va har bir guruhga ma’lum bir mavzu bo’yicha dars rejasini tuzish topshirig’i beriladi. 

1-guruh 

“Gravitatsiya qonuni” mavzusi bo’yicha dars rejasini tuzishadi. 
2-guruh 

“Tabiatda kuchlar” mavzusi bo’yicha dars rejasini tuzishadi.
3-guruh uchun topshiriq

“Yorug’likning sinishi” mavzusi bo’yicha dars rejasini tuzishadi. 

4-guruh uchun topshiriq

“Jismlarning elektrlanishi” mavzusi bo’yicha dars rejasini tuzishadi.

 11-slayd

Tadqiqotchilik ko‘nikmalarini rivojlantirish – bu o‘quvchilarning mustaqil va tizimli o‘rganish, izlanish va yangilik yaratishga bo‘lgan qobiliyatlarini rivojlantirishdir. Fizika va astronomiya fanlarida tadqiqotchilik ko‘nikmalarini rivojlantirish, o‘quvchilarga bilimlarini chuqurlashtirish va amaliyotda qo‘llashga yordam beradi.

Faoliyatli yondashuv nuqtai nazaridan tadqiqot faoliyatning alohida maxsus bir turi sifatida qaraladi. M.D.Dammer tomonidan “tadqiqot faoliyati” tushunchasiga quyidagicha ta’rif beriladi: “Tadqiqot faoliyati – bu insonning ongi va faolligi vositasida  boshqariladigan va intellektual - bilish ehtiyojlarini qondirishga yo‘naltiriladigan o‘ziga xos faoliyati bo‘lib, uning mahsuloti yangi bilimdir”.

Tabiiy fanlar doirasidagi o‘quv tadqiqotlarining maqsadiga ko‘ra, uchta turi ko‘rsatib o‘tiladi: 

-hodisa yoki predmetning muhim jihatlarini oydinlashtirish (aniqlovchi tadqiqot); 

-sabab-oqibatli aloqalarni yuzaga chiqarish (xulosali tadqiqot); 

-hodisalar va jarayonlar zamiridagi qonuniyatlarni tushunish (umumlashtiruvchi tadqiqot).

O‘quv tadqiqotchilik faoliyati bu – “ Ta’lim oluvchining pedagog rahbarligi ostida ilmiy metodlardan foydalangan holda fizik hodisa va jarayonlar haqida o‘zi uchun yangilik hisoblangan bilim-larni olish yo‘lida amalga oshiradigan va buning natijasida tafakkuri, ilmiy dunyoqarashi va tadqiqotchilik tajribasi shakllanadigan faol ongli ijodiy jarayondir’.

Fizika o‘qitishning tadqiqotchilikda faoliyatli yondashuvga asoslangan tajribaviyfaoliyatli modelida “umumiy o‘rta ta’lim maktabida fizika o‘qitishda o‘quv tadqiqotchilik faoliyatiga yo‘naltirishda fizikaviy tajribalar tizimiga asoslangan holda erishish mumkin. Bu tizim o‘qituvchi ko‘rsatgan tajribalar va ta’lim oluvchilarning uyda hamda sinfda o‘tkazgan tajribalari, shuningdek, fakultativ kurslar bo‘yicha bajargan tajriba-topshiriqlarini o‘z ichiga oladi”.

 Quyidagi tavsiyalar orqali o‘quvchilarda tadqiqotchilik ko‘nikmalarini rivojlantirish mumkin:

   12-slayd

1. Modeldan foydalanish
Tadqiqotda modeldan foydalanish — o‘quvchilarga muammoni yoki hodisani oson tushunish va tahlil qilish uchun matematik, fizika yoki nazariy model yaratishni o‘rgatishdir. Model turli jarayonlar va hodisalarni simulyatsiya qilishda, natijalarni oldindan taxmin qilishda va izlanishlarni soddalashtirishda yordam beradi.

Model yaratish: O‘quvchilarga fizik va astronomik hodisalarni model asosida tushuntirishni o‘rgatish. Masalan, yulduzning hayoti va uning o‘zgarishlari haqida model tuzish yoki kuchlar va energiyaning o‘zgarishini modellash.  O‘quvchilarga matematik model yaratish yoki fizik eksperimentni simulyatsiya qilish imkonini berish. Masalan, tezlik va masofa o‘rtasidagi bog‘liqlikni tasvirlash uchun grafiklar yaratish.

2. Tadqiqot maqsadini belgilash va reja tuzish
Tadqiqotning muvaffaqiyatli amalga oshirilishi uchun maqsadni aniq belgilash va reja tuzish zarur. Bu bosqichda o‘quvchilar tadqiqotning qaysi muammo yoki savolni yechishga qaratilganligini aniqlashadi va tadqiqotning bosqichlarini oldindan rejalashtirishadi.

Maqsadni belgilash: O‘quvchilarga tadqiqot mavzusini tanlashda yordam berish. Masalan, fizika darsida "Kinetik energiyaning o‘zgarishi" yoki astronomiya darsida "Yulduzlar tuzilishi va ularning hayoti" kabi mavzularni tanlash. O‘quvchilarga tadqiqotning har bir bosqichini belgilashni o‘rgatish. Bu tadqiqotning maqsadini aniqlash, metodologiya tanlash, eksperimentlarni o‘tkazish va natijalarni tahlil qilishni o‘z ichiga oladi.

Tadqiqot savollarini tuzish: O‘quvchilarga izlanish uchun aniq va o‘lchanadigan savollarni tuzishni o‘rgatish, masalan, "Yulduzning yorug‘lik kuchi qanday o‘zgaradi?" yoki "Qattiq jismning tezligi qanday o‘zgaradi?"

3. Tadqiqot o‘tkazish
Tadqiqot o‘tkazish, o‘quvchilarga amaliy tajribalar o‘tkazish va ilmiy ma'lumotlarni to‘plashni o‘rgatishdir. Bu bosqichda o‘quvchilar nazariy bilimlarni amaliyotda qo‘llashadi va o‘zlari o‘rganayotgan mavzuga oid yangi bilimlar topishga harakat qilishadi.

Eksperiment o‘tkazish: O‘quvchilarga fizik tajribalar o‘tkazish va amaliy mashg‘ulotlar yordamida tadqiqotlar qilishni o‘rgatish. Masalan, kuchlar, energiya yoki materiallarning xususiyatlarini o‘rganish bo‘yicha tajribalar. O‘quvchilarga ma'lumotlarni to‘plashni va ularni tizimli ravishda yozib borishni o‘rgatish. Bu eksperimentlardan olingan natijalarni grafikalashtirish va tasvirlashni o‘z ichiga oladi. O‘quvchilarni ilmiy loyiha ishlab chiqishga undash. Masalan, koinotning tuzilishini o‘rganishga qaratilgan loyiha yoki yorug‘likning o‘zgarishini kuzatish.

4. Tadqiqot natijalarini tahlil qilish
Tadqiqot natijalarini tahlil qilish – o‘quvchilarga olingan ma'lumotlarni qayta ishlash, ularni tahlil qilish va tegishli xulosalarga kelishni o‘rgatishdir. Bu bosqichda o‘quvchilar ma'lumotlarni statistik jihatdan tahlil qilishni o‘rganadilar.

Natijalarni tahlil qilish: O‘quvchilarga ma'lumotlar to‘plami asosida olingan natijalarni tahlil qilishni o‘rgatish. Masalan, tajriba natijalarini grafik yoki jadvalda tasvirlash va ularga izoh berish.

Tahlil vositalari: O‘quvchilarga ma'lumotlarni qayta ishlash uchun statistik vositalarni yoki dasturlarni qo‘llashni o‘rgatish, masalan, Excel, Python yoki boshqa statistik dasturlar yordamida.

Tahlil qilish va xatoliklarni aniqlash: Tadqiqotda yuzaga kelgan xatoliklarni aniqlash va ularni tahlil qilish. Misol uchun, eksperimentda noto‘g‘ri o‘lchovlar yoki noto‘g‘ri metodologiya qo‘llangan bo‘lishi mumkin.

5. Baholash va xulosalash
Tadqiqot natijalarini baholash va xulosalash o‘quvchilarga o‘zlarining tadqiqot jarayonida qanday muvaffaqiyatga erishganliklarini tahlil qilishni o‘rgatishdir. Bu bosqichda o‘quvchilar ilmiy izlanishlar va natijalarni umumlashtirib, ularni baholashadi.

Baholash: O‘quvchilarga tadqiqotning samaradorligini baholashni o‘rgatish. Masalan, eksperimentlarning aniq va ishonchli ekanligini baholash, metodologiyaning to‘g‘riligini tekshirish.

Xulosa chiqarish: Tadqiqotning natijalariga asoslanib ilmiy xulosa chiqarish. O‘quvchilar o‘z tadqiqotlari bo‘yicha yangi bilimlarni yoki kashfiyotlarni taqdim etishlari mumkin.

Tadqiqot natijalarini taqdim etish: O‘quvchilarga o‘z tadqiqotlarini taqdim etishni o‘rgatish. Masalan, ilmiy ma'ruza yoki prezentatsiya tayyorlash, natijalarni sinfda yoki ilmiy jurnalda taqdim etish.

Tadqiqotchilik ko‘nikmalarini rivojlantirish o‘quvchilarni nafaqat ilmiy sohada, balki kundalik hayotda ham tizimli fikrlash, muammoni hal qilish va mustaqil o‘rganish qobiliyatlarini shakllantirishga yordam beradi.

13-14 Slaydlar
Darsni rejalashtirish va darsning texnologik xaritasini tuzish
Darsni rejalashtirish va darsning texnologik xaritasini tuzish o‘quvchilarning bilimlarini samarali o‘zlashtirishiga yordam beradigan, tizimli va maqsadga yo‘naltirilgan o‘qitish jarayonini yaratishning muhim bosqichlaridir. Bu jarayonni aniq va samarali amalga oshirish uchun, avvalo, o‘qituvchi darsning maqsadini belgilab, darsni tashkil etishda to‘liq reja tuzishi kerak. Shuningdek, darsning texnologik xaritasi o‘qitish jarayonining har bir bosqichini detallab ko‘rsatadi va uning qanday metodlar, vositalar va faoliyatlar bilan amalga oshirilishini belgilaydi.

 Darsni rejalashtirish

Darsni rejalashtirish – bu darsning maqsadlarini, faoliyatlar va resurslarni belgilash jarayonidir. Darsni rejalashtirishda quyidagi bosqichlarni ko‘rib chiqish zarur:

Dars maqsadlarini belgilash

Darsning tarkibi va metodlarini tanlash
O‘quv materiallari va resurslar
Darsning tashkil etilishi

 15-slayd

Darsning texnologik xaritasi

Darsning texnologik xaritasi – bu darsni samarali o‘tkazish uchun uning har bir bosqichini aniq va detallangan tarzda ko‘rsatuvchi hujjatdir. Bu xarita darsni qanday metodlar va vositalar yordamida tashkil qilishni, o‘qituvchining faoliyatini va o‘quvchilarni jalb qilish usullarini belgilaydi. Avvalo, o‘qituvchi tomonidan har bir darsni yaxlit holatda ko‘ra bilish va uni tasavvur etish uchun bo‘lajak dars jarayonini loyihalashtirib olish kerak. Bunda o‘qituvchiga u tomonidan bo‘lajak darsning texnologik xaritasini tuzib olishi katta ahamiyatga ega, chunki darsning texnologik xaritasi har bir mavzu, har bir dars uchun o‘qitilayotgan predmet, fanning xususiyatidan, talaba-o‘quvchilarning imkoniyati va ehtiyojidan kelib chiqqan holda tuziladi. Darsning texnologik xaritasini, zavodga tuproq shaklidagi chinni xom ashyoni topib kelishdan tayyor piyolagacha bo‘ladigan barcha texnologik jarayonlar ssenariysiga qiyoslash mumkin.Darxaqiqat, texnologik xaritani tuzish oson emas, chunki buning uchun o‘qituvchi pedagogik, psixologik, xususiy metodika va axborot texnologiyalaridan xabardor bo‘lishi, shuningdek, juda ko‘p metodlar, usullarni bilishi kerak bo‘ladi. Har bir darsning rang–barang, qiziqarli bo‘lishi avvaldan puxta o‘ylab tuzilgan darsning loyihalashtirilgan texnologik xaritasiga bog‘liq. Darvoqe, darsning texnologik xaritasini qanday shaklda tuzish, bu o‘qituvchining tajribasi, qo‘ygan maqsadi va ixtiyoriga bog‘liq. Texnologik xarita qanday tuzilgan bo‘lmasin, unda dars jarayoni yaxlit holda aks etgan bo‘lishi hamda aniq belgilangan maqsad, vazifa va kafolatlangan natija, dars jarayonini tashkil etishning texnologiyasi to‘liq o‘z ifodasini topgan bo‘lishi kerak. Texnologik xaritaning tuzilishi o‘qituvchini darsning kengaytirilgan konspektini yozishdan xalos etadi, chunki bunday xaritada dars jarayonining barcha qirralari o‘z aksini topgan bo‘ladi.Texnologik xaritani tuzishning quyidagi bosqichlarini ko‘rib chiqamiz:

1. Darsning bosqichlari va maqsadlari
Kirish qismi (5-10 daqiqa):

Maqsad: O‘quvchilarning diqqatini jalb qilish, mavzuga kirish.

Faoliyatlar: O‘quvchilarga mavzu bilan bog‘liq savollar berish, ularga qiziqarli va dolzarb masalalarni taklif etish.

Vositalar: Multimedia materiallari (video, animatsiya), slaydlar.

Yangi materialni tushuntirish (15-20 daqiqa):

Maqsad: Yangi bilimlarni tushuntirish, asosiy nazariyalarni o‘rganish.

Faoliyatlar: O‘qituvchi yangi materialni tushuntiradi, o‘quvchilarga tajriba yoki misollar keltiradi.

Vositalar: Kitoblar, qo‘llanmalar, interaktiv doska, video materiallar, tajriba.

Mustahkamlash (10 daqiqa):

Maqsad: Yangi bilimlarni mustahkamlash, o‘quvchilarga o‘zlashtirilgan materialni qayta ko‘rib chiqish.

Faoliyatlar: O‘quvchilarga savollar berish, testlar yoki viktorina o‘tkazish, guruhda muhokama qilish.

Vositalar: Testlar, savollar, diagrammalar.

Yakunlash va baholash (5 daqiqa):

Maqsad: O‘quvchilarning darsdagi faoliyatini baholash, o‘rganilgan materialni qisqacha tahlil qilish.

Faoliyatlar: Darsga yakun yasash, o‘quvchilarga darsdagi muvaffaqiyatlarini baholash, natijalarni muhokama qilish.

Vositalar: Baholash karta, ovozli yoki yozma fikrlar.

Darsning texnologik xaritasining namunasi:

	Bosqich
	Maqsad
	Faoliyatlar
	Vositlar
	Vaqt

	Kirish
	O‘quvchilarning e’tiborini jalb qilish
	Savollar berish, muammo taqdim etish
	Slaydlar, video materiallar
	5-10 daqiqa

	Yangi materialni tushuntirish
	Yangi bilimlarni tushuntirish
	Misollar, tajriba qilish
	Kitoblar, interaktiv doska
	15-20 daqiqa

	Mustahkamlash
	Bilimlarni mustahkamlash
	Savollar, testlar
	Testlar, diagrammalar
	10-15 daqiqa

	Yakunlash
	Darsni yakunlash va baholash
	Darsni tahlil qilish
	Baholash karta
	5-10 daqiqa


Bu tarzda darsni rejalashtirish va texnologik xaritasini tuzish o‘quvchilarga yanada samarali va tartibli tarzda ta’lim olish imkonini yaratadi. Bu usul orqali o‘qituvchi darsning har bir bosqichini aniq rejalashtiradi va darsni yuqori samaradorlik bilan o‘tkazadi.

